CELEX: 32016D0211(06)
Language: da
Date: 2015-06-25 00:00:00
Title: Afgørelse nr. H7 af 25. juni 2015 om revision af afgørelse nr. H3 om den dato, der skal tages hensyn til ved fastsættelse af omregningskursen, som nævnt i artikel 90 i Europa-Parlamentets og Rådets forordning (EF) nr. 987/2009 (Tekst af relevans for EØS og for EF/Schweiz-aftalen)

11.2.2016   
            
            
               DA
            
            
               Den Europæiske Unions Tidende
            
            
               C 52/13
            
         AFGØRELSE nr. H7
   af 25. juni 2015
   om revision af afgørelse nr. H3 om den dato, der skal tages hensyn til ved fastsættelse af omregningskursen, som nævnt i artikel 90 i Europa-Parlamentets og Rådets forordning (EF) nr. 987/2009
   (Tekst af relevans for EØS og for EF/Schweiz-aftalen)
   (2016/C 52/08)
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken den administrative kommission har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (2), og
   ud fra følgende betragtninger:
   
               (1)
            
            
               I henhold til punkt 8 i afgørelse nr. H3 (3) skal nævnte afgørelse tages op til revision efter første år af anvendelsen af forordning (EF) nr. 883/2004 og forordning (EF) nr. 987/2009.
            
         
               (2)
            
            
               Den terminologi, der anvendes i afgørelse nr. H3, bør være konsekvent af hensyn til klarheden. Hvor der i den engelske udgave står »published for«, bør dette ændres til »published on«. I det tilfælde, hvor formuleringen »omregningskurs, der gælder for« er anvendt, bør denne ændres til »omregningskurs, der er offentliggjort«.
            
         
               (3)
            
            
               Formuleringen af punkt 6 i afgørelse nr. H3 har givet anledning til fortolkningsmæssige problemer, og bestemmelsen er blevet anvendt forskelligt i de enkelte medlemsstater. Der er derfor behov for at ændre punktets ordlyd, så det bliver klart, hvilken procedure der skal anvendes —
            
         BESTEMT FØLGENDE:
   
               1.
            
            
               (Denne bestemmelse er ikke relevant for den danske udgave).
            
         
               2.
            
            
               I punkt 5 i afgørelse nr. H3 ændres formuleringen »omregningskurs, der gælder for« til »omregningskurs, der er offentliggjort«.
            
         
               3.
            
            
               Punkt 6 i afgørelse nr. H3 affattes således:
               »Med henblik på anvendelsen af artikel 90 i forordning (EF) nr. 987/2009 skal den dato, der lægges til grund for fastsættelsen af den gældende vekselkurs mellem to valutaer, være én af følgende:
               
                           a)
                        
                        
                           Hvis der er tale om en anmodning om modregning i restancer/løbende betalinger: den arbejdsdag, der ligger umiddelbart forud for den dag, hvor den bistandssøgende instans fremsendte den endelige anmodning om modregning i restancer/løbende betalinger, eller
                        
                     
                           b)
                        
                        
                           hvis der er tale om en anmodning om inddrivelse af fordringer: den arbejdsdag, der ligger umiddelbart forud for den dag, hvor den bistandssøgende instans fremsendte den første anmodning om inddrivelse.
                        
                     Med henblik på anvendelsen af dette punkt forstås ved en arbejdsdag en arbejdsdag i Den Europæiske Centralbank, hvor denne offentliggør den daglige referencekurs for omveksling af valuta.«
            
         
               4.
            
            
               Denne afgørelse offentliggøres i Den Europæiske Unions Tidende. Den træder i kraft på tyvendedagen efter offentliggørelsen.
            
         
      
         Liene RAMANE
         
            Formand for den administrative kommission
         
      
   
   
      (1)  EUT L 166 af 30.4.2004, s. 1.
   
      (2)  EUT L 284 af 30.10.2009, s. 1.
   
      (3)  Afgørelse nr. H3 af 15. oktober 2009 om den dato, der skal tages hensyn til ved fastsættelse af omregningskursen, som nævnt i artikel 90 i Europa-Parlamentets og Rådets forordning (EF) nr. 987/2009 (EUT C 106 af 24.4.2010, s. 56).